Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7298. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7247. Il-EUR-Lex hu l-aċċess fuq l-Internet għal-liġi Ewropea. Il-Kumitat Konsultattiv jaqbel mal-Kummissjoni li l-operazzjoni notifikata tikkostitwixxi konċentrazzjoni skont it-tifsira tal-Artikolu 3(1)(a) tar-Regolament dwar l-Għaqdiet. Il-Kumitat Konsultattiv jaqbel mal-Kummissjoni li t-tranżazzjoni notifikata għandha dimensjoni tal-Unjoni, skont it-tifsira tal-Artikolu 1 tar-Regolament dwar l-Għaqdiet. Il-Kumitat Kosultattiv jaqbel mad-definizzjonijiet tal-Kummissjoni tas-swieq tal-prodott dawk ġeografiċi rilevanti kif iddikjarat fl-abbozz tad-deċiżjoni. Il-Kumitat Konsultattiv jaqbel mal-valutazzjoni tal-Kummissjoni li t-tranżazzjoni notifikata ma twassalx għal xi tfixkil sinifikanti għall-kompetizzjoni effettiva fis-swieq ikkonċernati fl-oqsma ta': (1) Strumenti ta' flus; (2) Dejta tas-Suq u Liċenzjar tal-Indiċi; (3) Prodotti u Servizzi tat-Teknoloġija tal-Informatika; u (4) Immaniġġjar tal-Kollateral. Il-Kumitat Konsultattiv jaqbel mal-valutazzjoni tal-Kummissjoni li t-tranżazzjoni notifikata, kif proposta oriġinarjament mill-partijiet notifikanti, twassal għal tfixkil sinifikanti tal-kompetizzjoni effettiva fis-swieq li ġejjin u dan jiġri rrispettivament mill-ambitu ġeografiku tagħhom Is-suq għal futuri u opzjonijiet tar-rati tal-imgħax innegozjati fil-boroż Ewropej eżistenti kif ukoll ġodda, irrispettivament jekk l-effetti tat-tranżazzjoni jkunux analizzati fuq suq wieħed globali għal futuri u opzjonijiet ta' rati ta' imgħax, swieq separati għal futuri u opzjonijiet ta' rati ta' imgħax ta' żmien qasir jew fit-tul, u f'dawn fi swieq separati għar-rati tal-imgħax skont il-munita (euro u sterlina); Is-suq għal futuri u opzjonijiet tar-rati tal-imgħax innegozjati fil-boroż Ewropej eżistenti kif ukoll ġodda, irrispettivament jekk l-effetti tat-tranżazzjoni jkunux analizzati fuq il-bażi ta' titoli sottostanti individwali, it-titoli sottostanti kollha ta' kull nazzjonalità, jew it-titoli sottostanti taż-ŻEE kollha; Is-suq għal futuri u opzjonijiet tar-rati ta' imgħax ta' indiċi ta' ekwità negozjati fil-Borża Ewropej eżistenti kif ukoll ġodda. Is-suq għal servizzi li ma jaqgħux taħt il-portafoll ta' negozjar għal kuntratti ETD Ewropej f'daqs tal-blokk (irrispettivament minn jekk dan is-suq huwiex maqsum ukoll fi blokka ta' azzjoni li hija kkunsidrata bħala parti mill-portafoll ta' negozjar); kif ukoll Is-suq għar-reġistrazzjoni tan-negozju, il-konferma u servizzi tal-ikklerjar tal-partijiet ċentrali għal verżjonijiet flessibbli ta' futuri u opzjonijiet ta' ekwità Ewropej negozjati barra l-Borża. Il-Kumitat Konsultattiv jaqbel mal-analiżi tal-Kummissjoni tal-effiċjenzi u l-konklużjoni li dawn mhumiex ta' natura li jikkumpensaw għat-tfixkil sinifikanti għal kompetizzjoni effettiva li jirriżulta mit-tranżazzjoni notifikata. Il-Kumitat Konsultattiv jaqbel mal-Kummissjoni li l-impenji offruti mill-Partijiet notifikanti fl-14 ta' Diċembru 2011, ma jindirizzawx it-tħassib dwar il-kompetizzjoni identifikata mill-Kummissjoni b'mod suffiċjenti u ma jeliminawx it-tfixkil sinifikanti għall-kompetizzjoni effettiva li tirriżulta mit-tranżazzjoni notifikata. Il-Kumitat Konsultattiv jaqbel mal-Kummissjoni li t-tranżazzjoni notifikata trid tiġi għalhekk dikjarata inkompatibbli mas-suq komuni u mal-funzjonament tal-Ftehim ŻEE. Stat Membru wieħed jastjeni. Fil-5 ta' Ottubru 2011 il-Kummissjoni bagħtet dikjarazzjoni ta' oġġezzjonijiet ("DO") lill-Partijiet Notifikanti bi żmien stipulat sad-19 ta' Ottubru biex iwieġbu. Il-Partijiet Notifikanti esprimew tħassib li ż-żmien stipulat biex jibagħtu r-rimedji mingħajr estensjoni ta' 15-il jum tax-xogħol tal-proċedimenti skont l-Artikolu 10(3) (jiġifieri qabel il-55 jum) kien qabel id-data ffissata provviżorjament għas-smigħ. Sussegwentement, il-Partijiet Notifikanti ftehmu mal-Kummissjoni għal estensjoni tal-proċedura b'sebat ijiem tax-xogħol skont l-Artikolu 10(3), it-tieni paragrafu, tar-Regolament dwar l-Għaqdiet. Fl-istess ħin, iddeċidejt li nestendi ż-żmien stipulat għat-tweġibiet għad-DO sal-24 ta' Ottubru 2011, u pposponejt is-Smigħ mill-24 u l-25 ta' Ottubru għas-27 u t-28 ta' Ottubru. Il-Partijiet Notifikanti ma għamlux talba lili fir-rigward tal-aċċess għall-fajl. Il-Partijiet Notifikanti talbu Smigħ Orali, li saret fis-27 u t-28 ta' Ottubru 2011 fi Brussell. Il-parteċipanti li ġejjin attendew is-smigħ orali: Il-Partijiet Notifikanti u l-konsulenti tagħhom; Is-servizzi rilevanti tal-Kummissjoni; Rappreżentanti tal-Istati Membri; Rappreżentant mid-Dipartiment tal-Ġustizzja tal-Istati Uniti, li aċċettajt għas-Smigħ wara l-applikazzjoni tiegħu, u wara li kiseb il-kunsens tal-Partijiet Notifikanti; kif ukoll Ċerti persuni terzi interessati. Sabiex jindirizzaw it-tħassib relatat mal-kompetizzjoni identifikat fid-DO, il-Partijiet Notifikanti ressqu l-impenji fis-17 ta' Novembru 2011. Fil-21 ta' Novembru 2011, il-Partijiet Notifikanti ressqu verżjoni riveduta ta' dawn l-impenji. Fit-22 ta' Novembru 2011 il-Kummissjoni nediet eżami tas-suq dwar dawn l-impenji. Fit-12 ta Diċembru 2011, il-Partijiet Notifikanti ressqu t-tieni sett ta' impenji li aktar tard ġie emendat fl-14 ta' Diċembru 2011. L-eżamijiet tas-suq tat-tieni sett ta' impenji tnieda fl-14 u l-15 ta' Diċembru 2011. Ma rċevejt l-ebda ilment mill-Partijiet Notifikanti dwar l-eżamijiet tas-suq imwettqa mill-Kummissjoni fuq il-proposti tal-impenji. Fl-1 ta' Diċembru 2011, il-Partijiet Notifikanti indirizzaw ittra lid-DĠ Kompetizzjoni li fiha sostnew li, f'laqgħa fit-23 ta' Novembru 2011, mal-Partijiet Notifikanti, it-Tim Kap tal-Ekonomisti tad-DĠ Kompetizzjoni invoka numru ta' argumenti ġodda li kienu għadhom ma ġewx avvanzati u semmew ċerti analiżi ekonomika addizzjonali li saret mit-Tim Kap tal-Ekonomisti. Id-DĠ Kompetizzjoni wieġeb bl-ittra tat-8 ta' Diċembru 2011, li tispjega għaliex l-analiżi ppreżentata lill-Partijiet Notifikanti fit-23 ta' Novembru ma kienet tinkludi jew tirrappreżenta l-ebda elementi ta' fatti jew oġġezzjonijiet ġodda, iżda minflok sempliċiment uriet l-argumenti ppreżentati fid-DO. Spjegazzjonijiet ulterjuri dwar l-analiżi ekonomika li kienu ppreżentati mit-Tim Kap tal-Ekonomisti inklużi fl-ittra u l-minuti tal-laqgħa tat-23 ta' Novembru kienu mehmuża, flimkien mal-karta mqassma li għaliha saret referenza matul il-laqgħa u li tinkludi d-dejta statistika użata mit-Tim Kap tal-Ekonomisti għall-analiżi tagħha. Il-Partijiet Notifikanti ngħataw sat-13 ta' Diċembru 2011 (fid-9.00 ta' filgħodu) biex jissottomettu kull kumment addizzjonali. Fit-13 ta' Diċembru 2011 (fil-5.40 ta' filgħaxija), il-Partijiet Notifikanti wieġbu billi tennew il-pożizzjoni tagħhom li l-analiżi ppreżentata mit-Tim Kap tal-Ekonomisti fir-rigward ta' żewġ kwistjonijiet kienet ġdida, u għalhekk qajmu dubji serji dwar il-kapaċità tagħhom li jeżerċitaw id-drittijiet tagħhom tad-difiża. Huma madankollu ppreżentaw analiżi ekonomika mill-konsulenti ekonomiċi tagħhom li kkummentaw dwar l-analiżi ippreżentata lilhom mit-Tim Kap tal-Ekonomisti. Ressqu wkoll verżjoni riveduta tal-minuti tal-laqgħa tat-23 ta' Novembru 2011. Il-kwistjoni proċedurali msemmija hawn fuq twassal għall-kummenti li ġejjin. L-ewwel nett, l-ittri tal-Partijiet Notifikanti ma spjegawx għaliex il-Partijiet Notifikanti ma kienux f'pożizzjoni biex effettivament jeżerċitaw id-drittijiet tagħhom tad-difiża u għaliex l-ispjegazzjonijiet tal-Kummissjoni dwar in-nuqqas ta' kull argument ġdid jew oġġezzjoni, ma kienux biżżejjed. Permezz tal-kummenti bil-miktub tagħhom, huma setgħu jagħtu l-fehmiet tagħhom dwar l-elementi ppreżentati lilhom mit-Tim Kap tal-Ekonomisti fit-23 ta' Novembru u taw aktar dettall fl-ittra tal-Kummissjoni tat-8 ta' Diċembru. Barra minn hekk, il-Partijiet Notifikanti ma qajmux il-kwistjoni miegħi direttament. Għalkemm bagħtuli kopja taż-żewġ ittri msemmija hawn fuq, il-Partijiet Notifikanti ma għamlux użu mill-possibilità, stabbilita fl-Artikolu 3(7) tat-Termini ta' Referenza tal-Uffiċjal tas-Smigħ, li jirreferu kull kwistjoni rigward l-eżerċizzju effettiv tad-drittijiet proċedurali lill-Uffiċjal tas-Smigħ għal rieżami indipendenti meta ma tintlaħaq l-ebda riżoluzzjoni mad-DĠ Kompetizzjoni. Dan jissuġġerixxi li l-kwistjoni kienet ġiet solvuta permezz tal-ispjegazzjonijiet tal-Kummissjoni dwar in-nuqqas ta' kull argument ġdid jew oġġezzjoni u l-possibbiltà eżerċitata mill-Partijiet Notifikanti biex jippreżentaw kummenti bil-miktub. Bħala konklużjoni, inqis li d-drittijiet proċedurali tal-Partijiet Notifikanti ġew effettivament eżerċitati fir-rigward ta' din il-kwistjoni. Skont l-Artikolu 16 tat-Termini ta' Referenza, ir-Rapport Finali jikkunsidra jekk l-abbozz tad-deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jagħtu l-opinjonijiet tagħhom. Wara r-rieżami tal-abbozz tad-deċiżjoni, nikkonkludi li dan mhuwiex marbut ma xi oġġezzjoni li l-Partijiet Notifikanti ma ngħatawx l-opportunità li jesprimu l-opinjonijiet tagħhom dwarha. Nikkonkludi li l-Partijiet Notifikanti u l-persuni l-oħra involuti fil-proċedimenti setgħu f'dan il-każ jeżerċitaw b'mod effettiv id-drittijiet proċedurali tagħhom. Brussell, id-19 ta' Jannar 2012. Il-Kummissjoni sabet li t-Tranżazzjoni kienet tagħti lok għall-ħolqien tal-akbar borża fid-dinja f'termini ta' introjtu, għax kienet tgħaqqad lil dawk li bħalissa jinsabu fil-pożizzjoni numru tnejn u tlieta, u dan jimplika għaqda li twassal għall-monopolju f'għadd ta' swieq. NYX hija kumpanija azzjonarja tal-Istati Uniti li nħolqot fl-2007 permezz tal-fużjoni tan-NYSE Group, Inc. u l-Euronext N.V. u twettaq bosta skambji fl-Istati Uniti u fl-Ewropa (f'Pariġi, f'Amsterdam, fi Brussell u f'Lisbona). Hija attiva f'erba' oqsma kummerċjali ewlenin: (i) servizzi ta' elenkar tal-flus, (ii) servizzi ta' negozjar ta' titoli tal-flus; (iii) servizzi ta' negozjar ta' derivattivi u ta' kklerjar permezz ta' NYSE Liffe ("Liffe"); u (iv) servizzi ta' informazzjoni u soluzzjonijiet teknoloġiċi. DB hija kumpanija Ġermaniża integrata vertikalment ma' dak kollu li għandu x'jaqsam mas-swieq tal-flus u tad-derivattivi. Għalhekk, l-attivitajiet tagħha jinkludu l-elenkar tal-flus, in-negozjar u l-ikklerjar, in-negozjar ta' derivattivi u ta' kklerjar (permezz tal-kumpanija sussidjarja tagħha "Eurex"), servizzi ta' wara n-negozjar, jiġifieri servizzi ta' saldu u ta' kustodja, ta' mmaniġġar tal-kollateral, ta' dejta tas-suq u servizzi ta' informazzjoni. Wara investigazzjoni estensiva tas-suq u abbażi ta' valutazzjoni bir-reqqa u imparzjali tal-evidenza kollha disponibbli, il-Kummissjoni sabet li: it-tranżazzjoni tista' timpedixxi b'mod sinifikanti l-kompetizzjoni effettiva għal għadd ta' swieq tan-negozjar ta' derivattivi u tal-ikklerjar. Dan ta' hawn taħt huwa sommarju tad-Deċiżjoni dwar il-punti li ġejjin: definizzjoni tas-suq tad-derivattivi, valutazzjoni tal-kompetizzjoni, kisbiet fl-effiċjenza u rimedji. F'dan il-kuntest, id-Deċiżjoni tikkonstata li teżisti kategorija ta' utenti tad-derivattivi li, minħabba l-istruttura operazzjonali tagħhom, il-preferenza għall-ġestjoni tar-riskju, ir-raġunijiet ta' kontabbiltà jew id-diversi regolamenti, jistgħu jniżżlu l-ETDs fil-portafolli tagħhom biss jew jiħħeġġjaw il-portafolli tagħhom mal-ETDs biss. Din il-kategorija ta' klijenti tinkludi investituri fil-livell tal-konsum kif ukoll xi parteċipanti istituzzjonali tas-suq li ma jinnegozjawx id-derivattivi OTC lanqas permezz ta' sensar. Fl-aħħar nett, is-swieq rilevanti fil-qasam tan-negozjar u tal-ikklerjar tad-derivattivi fejn l-attivitajiet tal-Partijiet Notifikanti jikkoinċidu, u li fuqhom l-effetti tat-tranżazzjoni jiġu vvalutati, huma dawn li ġejjin: Rigward il-klijenti li jistgħu jinnegozjaw biss fil-borża, is-swieq rilevanti huma s-suq tal-futuri u tal-opzjonijiet ta' ekwita ta' stokk uniku Ewropej possibbilment maqsumin fi STIR u LTIR, is-suq tal-futuri u tal-opzjonijiet ta' ekwita ta' stokk uniku Ewropej, u rigward l-innovazzjoni tal-prodott, is-suq tal-futuri tal-indiċi tal-ekwità u tal-opzjonijiet Ewropej; Fir-rati tal-imgħax Ewropej tal-ETDs, Eurex u Liffe flimkien jikkontrollaw [90-100 %] tas-suq (NYSE [40-50 %] u DB [40-50 %]); Fl-indiċi ta' ekwità Ewropea tal-ETDs, DB tikkontrolla [90-100 %] tal-kuntratti ETD ibbażati fuq l-indiċi ta' STOXX filwaqt li NYX għandha kważi monopolju fl-indiċi ta' FTSE fir-Renju Unit (Turquoise ukoll għandha liċenzja tal-indiċi ta' FTSE). Eurex u Liffe għandhom il-monopolju nazzjonali rispettiv tagħhom, DAX, CAC, AEX, BEL u PSI. Filwaqt li t-trikkib dirett bejn il-Partijiet fil-qasam tad-derivattivi tar-rati ta' mgħax Ewropej huma attwalment limitati iżda bl-ebda mod insinifikanti, id-Deċiżjoni kkonkludiet li Eurex u Liffe huma potenzjalment l-eqreb kompetituri f'dan il-qasam. It-trikkib jirrigwarda futuri u opzjonijet b'rati ta' tal-imgħax iddominati mill-Euro fuq terminu qasir, kif ukoll grad ta' kompetizzjoni diretta bejn l-offerta ta' strips u ggruppar tal-futuri ta' Euribor u d-derivattivi ta' DB b'rata sovrana Germaniża ta' sentejn u ħames snin. Eurex u Liffe kienu involuti fi ġlieda għall-istabbiliment tal-parametru referenzjarju ta' Euribor għal aktar minn sena waqt l-introduzzjoni tal-euro. F'dawn l-aħħar snin Eurex kellha sehem żgħir (sa mill-2007 [0-5 %]) bil-futuri ta' Euribor, iżda flimkien il-Partijiet ikollhom kważi monopolju. Eurex u Liffe huma l-uniċi żewġ boroż li għandhom ippuljar tal-marġni sinifikanti f'dan il-kuntratt. It-tnedija riċenti EURIBOR minn CME ma kellha kważi l-ebda negozjar. L-ippuljar tal-marġini ta' CME tad-derivattivi STIR f'Euro huwa insinifikanti, u bl-ebda mod ma jista' jitqabbel ma' dak ta' Liffe kif ukoll Eurex. Dwar l-opzjonijiet għall-futuri ta' Euribor, DB kienet involuta fi spinta li fi żmien sitt xhur għolliet il-volumi ta' kull xahar tagħhom għal kważi 5 % qabel it-tħabbir tat-Tranżazzjoni. Dan seħħ bi tweġiba għan-nuqqas ta' sodisfazzjon tal-utenti bil-kundizzjonijiet offruti minn Liffe. Minbarra li dan kien ċirkustanza ta' kompetizzjoni reali, dan jenfasizza t-theddida tal-kompetizzjoni potenzjali eżerċitata minn Eurex u Liffe fuq xulxin. Liffe kellha tbaxxi t-tariffi tagħha bħala riżultat. Il-Partijiet huma ukoll l-eqreb kompetituri ta' xulxin rigward l-innovazzjoni fil-qasam tad-derivattivi fuq ir-rati tal-imgħax Ewropej. F'dan il-qasam, Eurex u LIFFE għandhom operat ta' daqs simili u jikkompetu sa ċertu punt ras imb ras. Mal-75 % tal-futuri u 63 % tal-opzjonijiet disponibbli fuq Liffe huma wkoll disponibbli fuq Eurex. Barra minn hekk, il-kopji ta' Eurex jistgħu jiġu kklerjati fuq Liffe. Fid-derivattivi ta' ekwità mis-suq domestiku Germaniż ta' DB, aktar minn 20 % tan-negozjar iseħħ wkoll fuq LIFFE. Aktar minn kwart tan-negozjar tad-derivattivi Franċiżi jseħħ fuq Eurex. F'għadd ta' stokkijiet, il-parti l-kbira tan-negozjar iseħħ barra mis-suq domestiku. Il-Partijiet jikkoinċidu fis-swieq domestiċi tagħhom kollha u għandhom sehem mis-suq ikkumbinat ta' [90-100 %] f'dawn is-swieq. Anki f'ċerti swieq 'il barra mis-swieq domestiċi oriġinali tagħhom, il-Partijiet kisbu sehem sinifikanti mis-suq għad-detriment tal-operaturi storiċi. Il-likwidità fl-ekwitajiet Spanjoli tinqasam bejn Eurex u Liffe, bil-borża domestika MEFF fit-tieni jew fit-tielet post. Il-kompetizzjoni bejn il-Partijiet fid-derivattivi tal-indiċi tal-ekwità Ewropej tikkonċerna biss l-innovazzjoni. It-Tranżazzjoni jkollha impatt negattiv fuq l-innovazzjoni kemm minn Eurex u minn Liffe u minn partijiet terzi, b'effetti diretti fuq is-suq relatat tal-illiċenzjar tal-indiċi. Il-prospett ta' innovazzjoni sinifikanti minn partijiet terzi, kif ippruvat minn Chi-X flimkien mal-indiċijiet ta' Russell kienu se jiġu eliminati wkoll. Barra minn hekk, il-possibilità għall-kompetituri biex joffru derivattivi tal-indiċi ta' ekwità u b'hekk jiksbu aċċess għall-prodotti relatati tad-derivattivi ta' ekwità unika, hija wkoll limitata minħabba li l-prodotti għall-indiċi tal-istandards huma protetti permezz ta' drittijiet tal-proprjetà intelletwali. L-eżistenza ta' bażi kbira installata ta' utenti eżistenti (il-bażi tas-sħubija) li "tqassam" l-prodotti tal-boroż lill-investituri, ikkaratterizzata mill-ispejjeż inevitabbli u irrekuperabbli ta' konnessjoni, hija wkoll ostaklu importanti għad-dħul. L-ostakolu għad-dħul f'derivattivi ta' stokk uniku li jirriżultaw mill-ippuljar tal-imgħax miftuħ u mil-likwidità fil-prodotti tal-indiċi – li huma protetti permezz ta' drittijiet tal-proprjetà intellettwali – mhuwiex relatat biss mal-possibilità tat-tpaċija tal-marġini bid-derivattivi tal-indiċi tal-ekwita relatati, iżda wkoll max-xewqa ta' ċerti parteċipanti tas-suq biex jinnegozjaw l-indiċi u xi komponenti tad-derivattivi tal-assi sottostanti (kif ukoll l-indiċi u l-komponent tal-ekwitajiet tal-flus) flimkien. Id-Deċiżjoni għalhekk ikkonkludiet li mhux probabbli li dħul fil-ħin u suffiċjenti kien se jseħħ wara l-fużjoni f'xi wieħed mis-swieq relevanti sabiex ittaffi l-effetti antikompetittivi tat-Tranżazzjoni. Id-Deċiżjoni kkonkludiet li t-tranżazzjoni proposta kienet tgħaqqad iż-żewġ boroż prinċipali Ewropej tad-derivattivi, u dan kien joħloq pożizzjoni ta' kważi monopolju f'kull wieħed mis-swieq rilevanti għas-servizzi ta' negozjar u ta' ikklerjar: Tal-futuri u l-opzjonijiet tar-rati tal-imgħax innegozjati fil-boroż Ewropej; Tal-futuri u l-opzjonijiet ta' ekwità ta' stokk uniku nnegozjati fil-boroż Ewropej; Tal-futuri u l-opzjonijiet tal-indiċi tal-ekwità ġodda nnegozjati fil-boroż Ewropej; F'kull każ, u minħabba l-ostakli kbar għad-dħul u għall-espansjoni, u minħabba l-assenza tal-poter tax-xiri li jkun kontrobilanċ, it-Tranżazzjoni kieku kienet tfixkel b'mod sinifikanti l-kompetizzjoni effettiva għax jiġu eliminati: il-kompetizzjoni eżistenti, il-kompetizzjoni potenzjali u r-restrizzjoni kompetittiva importanti li Eurex u Liffe attwalment u esklussivament jeżerċitaw fuq xulxin, bħala kompetituri mill-qrib, fir-rigward tas-servizzi ta' negozjar u ta' kklerjar f'kull suq imsemmi hawn fuq; il-kompetizzjoni bejn Eurex u Liffe rigward l-innovazzjoni tal-prodott f'kull wieħed minn dawn is-swieq tal-prodotti, li għalihom huma kompetituri mill-qrib ta' xulxin; u il-kompetizzjoni bejn Eurex u Liffe fit-teknoloġija, l-proċessi, s-servizz u t-tfassil tas-suq. Il-Partijiet Notifikanti qalu li t-Tranżazzjoni kienet se tkun ta' benefiċċju għall-utenti fir-rigward tal-flus tagħhom u għall-boroż tad-derivattivi billi tagħti lok għal effiċjenzi sinifikanti. Huma argumentaw li l-utenti jaraw l-ispejjeż tal-operat fuq dawn il-pjattaformi jaqgħu, li l-utenti jkollhom jirahnu inqas kollateral sabiex jikklerjaw it-tranżazzjonijiet, u li l-utenti jibbenefikaw minn iktar likwidità u, għalhekk, anqas spejjeż kummerċjali impliċiti. Il-Partijiet Notifikanti argumentat li l-effetti tal-likwidità tat-Tranżazzjoni jinfirxu, u minnhom jibbenefikaw l-impriżi u l-konsumaturi fl-ekonomija. Huma sostnew li (i) id-ditti jkunu jistgħu jibbenefikaw minn tnaqqis tal-ispiża tal-kapital, (ii) il-gvernijiet jkunu jistgħu jiffinanzjaw lilhom infushom b'inqas spejjeż u dan jillibera riżorsi kemm għall-investiment pubbliku kif ukoll privat, u (iii) il-konsumaturi jkunu jistgħu jibbenefikaw minn aktar impjiegi, innovazzjoni u tkabbir ekonomiku. Il-Partijiet Notifikanti, sabiex jindirizzaw it-tħassib dwar il-kompetizzjoni identifikat mill-Kummissjoni, ressqu żewġ settijiet ta' rimedji, l-ewwel wieħed fis-17 ta' Novembru 2011 u, wara r-riżultat negattiv fit-test tas-suq ta' dan l-ewwel sett, it-tieni wieħed fl-14 ta' Diċembru 2011. Iż-żewġ settijiet kellhom impenn ta' ċessjoni fil-qasam tad-derivattivi ta' ekwità unika u mar-rimedju marbut mal-aċċess għad-derivattivi fuq rati ta' imgħax u tal-indiċi tal-ekwità ġodda. Barra minn hekk, it-tieni sett ta' rimedji inkluda l-impenn għall-illiċenzjar ta' softwer għan-negozjar ta' derivattivi fuq rati ta' imgħax eżistenti kif ukoll ġodda. Il-Kummissjoni analizzat l-adegwatezza tal-pakkett tal-impenji mressaq fl-14 ta' Diċembru 2011 li jirrimedja t-tħassib kollu dwar il-kompetizzjoni li ġie identifikat fid-Deċiżjoni. Għal dan l-għan, il-Kummissjoni analizzat l-adegwatezza tal-kamp ta' applikazzjoni tal-impenji proposti, il-probabbiltà ta' dħul fil-ħin u suffiċjenti meta jitqiesu l-impenji proposti kif ukoll kemm dawn jistgħu jkunu effikaċi fil-prattika. Il-Kummissjoni sabet li dawn l-impenji ma kinux kapaċi jeliminaw il-problema tal-kompetizzjoni identifikata. F'paġna 9, taħt I., it-tielet paragrafu: "… maħruġ fl-Awstrija bejn l-1 ta' Jannar 2003 u l-1 ta' Jannar 2006"; "… maħruġ fl-Awstrija mill-1 ta' Jannar 2006 lil hawn".
Extracted from C_254_2014.html